
A sörturizmus mint új tematikus turisztikai termék Magyarországon - esélyek és lehetőségek

Napjainkban a helyi termékek iránti érdeklődés megerősödött, a tematikus utak népszerűsége pedig töretlen. A kutatás egy, a közelmúltban felértékelődő ital, a kézműves sör köré felépített tematikus út – sörút – kialakításának a lehetőségeit vizsgálja. Magyarországon a sörturizmusban eddig még nem születtek tudományos publikációk, pedig – szakértők véleménye szerint – észrevehető egy folyamat hazánkban, a sörforradalom. Ennek következménye számos hazai és nemzetközi rendezvény, sör-sommelier képzések, sörkóstolók is. A kutatásban nemzetközi példa kritériumrendszere alapján feltárásra kerülnek hazánk azon területei, ahol a sörgyártás rejt magában turisztikai potenciált, és kiegészítheti a releváns térségi desztináció turisztikai termékeit, így realizálhatóvá válhat a területi turisztikai kínálat diverzikfikálása.



